CELEX: E2015J0028
Language: fi
Date: 2016-07-26 00:00:00
Title: Tuomioistuimen tuomio, annettu 26 päivänä heinäkuuta 2016, asiassa E-28/15, Yankuba Jabbi vastaan Norjan hallitus, jota edustaa maahanmuuttoasioiden valituslautakunta (Direktiivi 2004/38/EY – oleskeluoikeus – kolmansien maiden kansalaisten johdetut oikeudet)

23.3.2017   
            
            
               FI
            
            
               Euroopan unionin virallinen lehti
            
            
               C 90/8
            
         TUOMIOISTUIMEN TUOMIO,
   annettu 26 päivänä heinäkuuta 2016,
   asiassa E-28/15,
   Yankuba Jabbi vastaan Norjan hallitus, jota edustaa maahanmuuttoasioiden valituslautakunta
   (Direktiivi 2004/38/EY – oleskeluoikeus – kolmansien maiden kansalaisten johdetut oikeudet)
   (2017/C 90/09)
   Asiassa E-28/15, Yankuba Jabbi vastaan Norjan hallitus, jota edustaa maahanmuuttoasioiden valituslautakunta, Oslon käräjäoikeus (Oslo tingrett) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella annetun direktiivin 2004/38/EY 7 artiklan 1 kohdan b alakohdan tulkintaa yhdessä sen 7 artiklan 2 kohdan kanssa. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen ja Páll Hreinsson (esittelevä tuomari), on antanut 26 päivänä heinäkuuta 2016 tuomion, jonka tuomiolauselma on seuraava:
   Jos Euroopan talousalueeseen kuuluvan valtion kansalainen on direktiivin 2004/38/EY 7 artiklan 1 kohdan b alakohdan ja 7 artiklan 2 kohdan mukaisesti kehittänyt tai lujittanut perhe-elämää kolmannen maan kansalaisen kanssa heidän oleskellessaan tosiasiallisesti muussa Euroopan talousalueeseen kuuluvassa valtiossa kuin siinä, jonka kansalainen hän on, direktiivin säännöksiä sovelletaan vastaavasti silloin, kun kyseinen kansalainen palaa asianomaisen perheenjäsenen kanssa jäsenvaltioon, jonka kansalainen hän on.